Diari Oficial de la Generalitat Valenciana


Sumari del DOGV 9994, del 27-11-2024 (2024/12536)

RESOLUCIÓ de 22 de novembre de 2024, de la Direcció General d’Urbanisme, Paisatge i Avaluació Ambiental, per la qual s'accepta la renúncia a una subvenció en el marc de la convocatòria d'ajudes destinades a ajuntaments de la Comunitat Valenciana per a l'elaboració d'instruments de planejament de minimització d'impactes territorials (PEMIT), per a l'exercici 2023 (DOGV 9627, 28.06.2023).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9994

Data del DOGV
:   27-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12696

CVE
:   ATGH-Y-3299-87647

Data del document
:   22-11-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

Anàlisi jurídica

 Descriptors 

:   * ajuda pública
    * administració local
    * pla d'urbanisme

Vistes les resolucions del director general d'Urbanisme, de 26 d'abril de 2024 (DOGV 9859, 29.05.2024), i de 9 d'agost de 2024 (DOGV 9921, 23.08.2024), per les quals es va concedir subvenció a vint-i-huit de les sol·licituds presentades, entre les quals es trobava la presentada per l'Ajuntament de Benifairó de la Valldigna  (exp. URPMIT23-15).

Vista la Resolució de l'Alcaldia núm. 2024-0597, d’11/09/2024, per la qual s'acorda renunciar a la subvenció concedida per l'import de 15.000 € en el marc de la convocatòria de referència.

Vist que en esta convocatòria no hi ha sol·licituds que no hagueren sigut estimades per superar la quantia màxima del crèdit fixat en la convocatòria.

Atés el que es disposa sobre les renúncies en els articles 94 de la Llei 39/2015, d'1 d'octubre, del procediment administratiu comú de les administracions públiques, i 63 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.

Per tot el que s'ha exposat, de conformitat amb les atribucions atorgades per delegació en el resolc quart de la Resolució de 23 de juliol de 2019, del conseller de Política Territorial, Obres Públiques i Mobilitat, sobre delegació de l'exercici de competències en determinats òrgans de la Conselleria,

RESOLC

*Primer*

Acceptar la renúncia presentada per l'Ajuntament de Benifairó de la Valldigna a la subvenció concedida per l'import de 15.000 € per a l'elaboració d'instruments de planejament de minimització d'impactes territorials (PEMIT), per a l'exercici 2023.

*Segon*

Trametre esta resolució per a la seua publicació en el DOGV amb caràcter urgent.

*Tercer*

Notificar la present resolució a l'Ajuntament de Benifairó de la Valldigna.

Contra esta resolució, que posa fi a la via administrativa, podrà interposar-se amb caràcter potestatiu un recurs de reposició davant el mateix òrgan que l'ha dictada, en el termini d'un mes comptat des de l'endemà de la seua publicació, de conformitat amb el que es preveu en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu davant el jutjat contenciós administratiu de València, en el termini de dos mesos comptats a partir de l'endemà de la seua publicació, d'acord amb l'article 46 la Llei 29/1998, de 13 de juliol, reguladora de la jurisdicció contenciosa administrativa.

  

València, 22 de novembre de 2024

(p. d. Resolució 12.08.2024; DOGV 9916, 16.08.2024)

Miguel Ángel Ivorra Devesa

Director general d'Urbanisme, Paisatge i Avaluació Ambiental